– Бабко Алег… Так запісана ў класных журналах, пасведчанні аб заканчэнні 8 класаў і атэстаце сталасці. У класе ж усе называлі яго Алежкам ці Бобачкам. Па-другому не атрымлівалася. Алежка быў вельмі добры, ласкавы, уважлівы да людзей. Яго любілі таварышы і дарослыя. На Алега нельга было злавацца: яго адкрытая ўсмешка падкупляла любога. На камсамольскіх сходах і класных гадзінах быў прынцыповы, патрабавальны не толькі да таварышаў, але і да сябе. Яго выступ­ленні на палітінфармацыях адрозніваліся глыбінёй думкі і палітычнай сталасці. Алег вельмі любіў чытаць. Новая прачытаная кніга станавілася прадметам абмеркавання ў класе. Яго цікавіла ўсё: і матэматыка, і літаратура, і гісторыя, і фізіка, і хімія.